Na temelju odredbi Zakona o fiskalnoj odgovornosti (Narodne novine, broj 111/18), odredbi Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (Narodne novine, broj 95/19 ) i članka 76. Statuta Osnovne škole Zadarski otoci-Zadar, ravnatelj donosi

PROCEDURU ZAPRIMANJA RAČUNA, NJIHOVE PROVJERE

I PRAVOVREMENOG PLAĆANJA U OSNOVNOJ ŠKOLI ZADARSKI OTOCI-ZADAR

Članak 1.

Ovom Procedurom propisuje se postupak zaprimanja i provjere računa te pravovremenog plaćanja u Osnovnoj školi Zadarski otoci-Zadar.

Članak 2.

Postupak zaprimanja i provjere računa te pravovremenog plaća provodi se po sljedećoj proceduri:

|  |  |  |  |  |
| --- | --- | --- | --- | --- |
| **AKTIVNOST** | **OPIS AKTIVNOSTI** | **IZVRŠENJE** | | **POPRATNI DOKUMENTI** |
| **ODGOVORNOST** | **ROK** |
| Zaprimanje e-računa | e-računi se zaprimaju u računovodstvu škole putem informacijskog posrednika FINA | voditelj računovodstva | najviše 2 radna dana od obavijesti - maila da je stigao e-račun | e-račun |
| Pretvaranje e-računa iz elektroničkog u papirnati oblik | e-računi se iz elektroničkog pretvaraju u papirnati oblik - printaju se na papir i upisuje datum zaprimanja | voditelj računovodstva | odmah nakon prihvaćanja e-računa | e- račun u papirnatom obliku |
| Zaprimanje ulaznih računa u papirnatom obliku | Računi koji se dostavljaju u papirnatom obliku zaprimaju se u tajništvu, upisuje se datum primitka i prosljeđuju u računovodstvo | tajnik | istog dana, a najkasnije sljedećeg radnog dana od zaprimanja računa | ulazni računi u papirnatom obliku |
| Formalna i računska kontrola e-računa i ulaznih računa primljenih u papirnatom obliku | Formalna kontrola  provjera svih elemenata računa u skladu sa zakonskim i podzakonskim propisima, sadrže li e-računi detaljnu specifikaciju roba/usluga/radova koje odgovaraju opisu i specifikaciji roba/usluga/radova definiranih narudžbenicom, odnosno ugovorom  Računska (matematička kontrola) ispravnosti iznosa koji je zaračunan | voditelj računovodstva | u trenutku zaprimanja e-računa ili papirnatog računa | e-račun, papirnati račun |
| Prihvaćanje ili odbijanje e- računa | - e-račun koji je prošao formalnu i računsku kontrolu prihvaća se putem aplikacije odabranog informacijskog posrednika  - e-račun koji nije prošao formalnu kontrolu odbija se putem aplikacije odabranog informacijskog posrednika | voditelj računovodstva | odmah nakon zaprimanja, a  najkasnije sljedećeg radnog dana | e-račun |
| Suštinska kontrola ulaznih računa, primljenih u  elektroničkom i papirnatom obliku | Kompletiranje ulaznog računa sa:  dobivenom potpisanom otpremnicom od strane ovlaštene osobe za zaprimanje robe ili  dobivenog izvještaja o obavljenoj usluzi, radnog naloga, servisnog izvješća ili drugog dokumenta potpisanim od strane ovlaštene osobe za potvrđivanje izvršenja usluge ili radova  Provjera količina, jediničnih cijena i ukupnih cijena definiranih narudžbenicom ili ugovorom  Ovjera obavljene kontrole – datum i potpis osobe koja je izvršila kontrolu | voditelj  računovodsva ili druge osobe koje su inicirale/predložile nabavu robe/korištenje usluge/izvođenje radova | odmah nakon zaprimanja, a  najkasnije sljedećeg radnog dana | ulazni računi, e- računi u papirnatom obliku, otpremnica, radni nalog, izvještaj o obavljenoj usluzi, servisno izvješće i drugi dokumenti |
| Odobrenje  računa za plaćanje | Kontrolirani ulazni računi s dokumentacijom u privitku dostavljaju se ravnatelju ili drugoj osobi na koju je preneseno ovlaštenje na uvid i odobrenje za plaćanje- potpis osobe koja daje odobrenje | Ravnatelj ili druga osoba na koju je preneseno ovlaštenje | najviše 5 radnih dana nakon provedenih kontrola | ulazni računi, e- računi u papirnatom obliku, sa  prilozima |
| Likvidacija, upis u knjigu ulaznih računa, kontiranje i knjiženje | Likvidiranje e-računa, upis u knjigu ulaznih računa, dodjela broja ulazne fakture, dodjela analitičke šifre dobavljača  Razvrstavanje računa prema vrstama rashoda, programima (aktivnostima/projektima) i izvorima financiranja te unos u računovodstveni program- glavnu knjigu i analitičku evidenciju | voditelj računovodstva | unutar mjeseca na koji se odnosi ulazni račun | Knjiga ulaznih računa, računski plan |
| Priprema i plaćanje računa | Priprema naloga za plaćanje  Računi se unose u sustav riznice Grada Zadra na plaćanje ili odobrenje naloga za plaćanje – elektronički potpis na unesenim nalozima u Internet bankarstvu | voditelj računovodstva | Unutar mjeseca na koji se odnosi račun, prema  dogovoru s ravnateljem ili prema datumu dospijeća | nalozi za plaćanje |
| Odlaganje računa | Odlaganje e-računa i papirnatih računa prema broju ulazne fakture u registrator | voditelj računovodstva | Odmah nakon unosa u računovodstveni program | e računi, papirnati računi |

**Članak 3.**

Ova procedura stupa na snagu dan nakon objave na oglasnoj ploči Škole.

Stupanjem na snagu ove Procedure prestaje vrijediti Procedura zaprimanja i provjere računa i plaćanja po računima KLASA: 401-01/12-01/4 URBROJ 2198/01-23-12-1 od 30. travnja 2012. godine.

KLASA: 602-01/21-01/59

URBROJ: 2198/01-28-21-1

Zadar, 31. prosinca 2021. godine

Ravnatelj

Davor Barić, dipl. ing.

Ova Procedura zaprimanja računa, njihove provjere i pravovremenog plaćanja u Osnovnoj školi Zadarski otoci-Zadar objavljena je na oglasnoj ploči Škole dana 31. prosinca 2021. godine, a stupa na snagu 1. siječnja 2022. godine.